Ortzadar101112 by Deia.com - Issuu\nortzadar Larunbata, 2012ko azaroaren 10a. 282 zenbakia\nXANTI RODRIGUEZ “Photoshop-a arma suntsikorra izan daiteke erabiltzen ez badakizu” -- 4-5. orrialdeak --\n‘LORE BAKANAK’ Ekhiñe Egiguren egileak D’Abbadie gazteluan aurkitu du inspirazioa -- 2. orrialdea --\nLarunbata, 2012ko azaroaren 10a\nEKHIÑE EGIGUREN ARKITEKTOA ETA IDAZLEA\n“Hainbeste dago kontatzeko...” Denborak ez du beti abiada bera izaten. Batzuetan ziztu bizian pasatzen zaigu; besteetan berriz, “zoom bat” izaten da. Ekhiñe Egiguren Donostiako kaleak utzi eta Hendaiako Antoine D’Abbadie-ren lurretan sartu da Nekatoenean\nUBERNOAN egün zünbat sorta euri erori dire?”, galdetu zion Antoine D’Abbadie-k Ganix gazteluko zerbitzariari egun busti batean. Lapurdiko kostalderako euria iragarri zuten egunean Antoine D’Abbadiren lurretatik ibiltzeko mendi botak jantzi behar ziren. “Domaine D’Abbadia”. Egurrezko hesitik harago Larretxea baserriarekin egiten duzu topo. Aurrerago jarraituta, eskuma aldeko malda gainean gaztelua bere harrotasun eta edertasunean ikus daiteke; eta ezkerraldean Nekatoenea baserria. Artistentzat egoitza moduan atonduta dago, eta diziplina ezberdineko sortzaileak hartu izan ditu. Urrian, idazle bat: Ekhiñe Egiguren. Granadondoak atea ezkutatzen badu ere, sarreran dago Ekhiñe Egiguren aterkin handiarekin. Etxearen gozoan edari beroaren aurrean patxada ederrean hitz egin dugu. “Nekatoenearako deialdia ikusi nuen eta poesia bilduma egiteko egitasmoa aurkeztu nuen. Honekin, eguneroko digital batean Nekatoeneako egunerokoa islatzeko proposamena agertu nuen”. Lore bakanak izena eman dio blogari. Handik Blaise Guirao eskultoreak utzitako eskultura erraldoiez berba egin digu, kortsarioetaz edota sagar bilketaz. “Hemen hainbeste gauza dago kontatzeko”, eta inguruari begira lilurak harrapaturik egin digu berba. “Gaztelutik hasita milaka orri idatz daitezke, eta gero inguruaz. Blaise Guiraok utzitako sei eskulturekin ibilbidetxoa sortu dute, eta batetik bestera joan zaitezke paseoan. Bigarren Mundu Gerran naziek erabilitako bunkerrak daude, batzuk itsasoaren erosioak suntsituak, baina beste bat ikus daiteke. Eta horren gainean haize-arroxa bat. Hamaika gauza dago eta dena lotuta”. Ekhiñe Egigurenek lanetik dagokion oporraldia eman du Nekatoenean poemak sortzen; bera lanbidez arkitektoa da. “Nik uste dut arkitektura bidea hartu izanak abantaila ematen didala literaturarako, ez dudalako idaztearen presioa sentitzen, askatasuna dut, eta horrek asko laguntzen dit”. Eraikuntza modu ezberdinak dira arkitektura eta poesia. “Denak du sormena abiapuntu, ez? Gertatzen dena da gero espresio bideak\negonaldi artistikoa egiteko, Euskal Idazleen Elkartea, CPIE euskal itsasbazterra eta Euskal Kultur Erakundea elkarteen ekimenez. Eguneroko digitala eta poema bilduma landu ditu bertan, eta esperientzia horren berri eman digu Ortzadarren\n“Nekatoenean isiltasuna ezberdina da. Kilkerrak, itsasoa eta Hondarribian lurreratzen diren hegazkinak baino ez dira entzuten”, dio Egigurenek. AINARA GARCIA\nezberdinak direla”. Kale-umea dela aitortu du Ekhiñe Egigurenek –“zenbat eta handiagoa izan hiria hobeto”–, baina natura eremu honetara ondo egokitu da. “Hemen isiltasuna ezberdina da. Kilkerrak, itsasoa eta Hondarribian lur hartzen duten hegazkinak baino ez dira entzuten”. Poemak idatzi ditu egonaldian. “Esan didate orain arteko poemek abstrakziorako joera handia zutela eta oso zehatza ez naizela. Saiatu naiz hauetan zehatza izaten; eta naturaz asko idatzi dut”. Naturak eta inguruak zeharo baldintzatzen dutela onartu du: “Bai, erabat”. ARGI-ORDUEN GARRANTZIA Euriaren jasak isilarazi gaitu. Raymond Carverren poemak ikusi dizkiot orduan, eta beste liburu bat: Antoine D’Abbadie 1810-1897. Irakurtzen ari dela esan dit. “Antoine D’Abbadie-k XIX.mendean euskarari eta euskal kulturari izugarrizko ekarpena egin zien. Lore jokoak asmatu zituen, esan genezake XIX. mendean euskaraz idazteko modua egon zela berari esker”. Denbora astiroago doa Hendaiako mendixka honetan. Itsasoak itsas-labarren kontra jotzen du itzelezko zalaparta sortuz. Pandero erraldoi bat jotzen ari diren sentsazioa izan dut. “Goizean goiz esnatzen naiz egunero, argiarekin. Gosaldu ondoren beti egiten dut zerbait; lehengoan 90 urteko amatxi batekin egon nintzen: Estéphane Irastortzarekin, eta hark kontatu zidan nor bizi izan zen Nekatoenean eta beste hainbeste gauza. Beste batzuetan hondartzara joaten naiz”.\nEguraldiak eta eguzkiak beregan duten eragina handia dela esan digu. “Argi-orduek garrantzi berezia dute. Noiz argitzen duen egunak eta zein eguraldi horren arabera doa egun guztia”. Errutina aldatu zaio, eraldaketa ekarri dio. “Orain xehetasunetan gehiago fijatzen naiz, hori egin ezik egun guztiak berdinak izan litezke”. Amaitzen duenean poema bilduma izango du, datorren urtean eskolarik eskola Ipar Euskal Herrian azalduko duena, Lore bakanak bloga desagertuko da, eta Ekhiñe Egiguren kalera itzuliko da; kalera eta eraikin sorkuntzara.\nMunstro zoragarri bat XABIER MENDIGUREN ELIZEGI\nZAROAREN 1ean bete zituen urteak, eta, ikusle guztiokin ospatu nahiko balu bezala, oparirik ederrena eskaini zigun: Publikoari gorroto obraren estreinaldia; neuk idatzia denez niretzat bereziki esanguratsua, baina edonola ere euskal antzerkia maite duten guztientzako albiste pozgarria. Iñigo Ibarrari buruz ari naiz, antzerkian Ander Lipus. Txikitatik komediantearen harra barruan sumaturik Markinatik Madrilera joan zena ikasten, handik bueltan Bilbon antzerki esperimentalerako faktoria bat martxan jarri zuena (Mina Espazioa hasieran, Antzerkiola Imajinarioa gero), eta orain, talde iraunkor baten egiturari eustea ezinezkoa denez, Huts teatroa muntatu duena, dirulaguntzarik gabeko garaietarako antolakunde xume baina eraginkorra. Ander Lipus antzerki-antzerkia egiten baino gehiago ikusiko zuten askok bertsolarien lagun, Erregea eta bufoia ikuskizunean, bere pertsonaia-sortarekin: Juan Junda, Euxebio Egaña, Manex Domintxine, katedratiko argentinarra… Badu bere interpretazio erak histrioi puntu bat, eta maitasun-adierazpen honetan aitortuko dut\nhasiera batean ni urduri ipintzen ninduela; gero, bere dramaturgia hobeto ulertu dudalako, edo Iñigo Ibarra gertutik ezagutzeko aukera izan dudalako, estimatzera iritsi naizen arren. Nire iritziaren gainetik, ordea, Lipusek antzerkia egiteko moduari eman dizkion ezaugarriek egiten dute, nire ustez, objektiboki interesgarri: euskara hutsez aritzea erabaki du, sarri gure hizkuntza bigarren mailan uzten duen eta artistikoki hutsal samarra den elebitasuna alde batera utzita; Iparraldearen eta Hegoaldearen arteko kolaborazioa modu normal eta sistematikoan landu du (Fuchs anaiekin, Haize Berri elkartearekin eta abar), bide hori posible ez ezik emankorra izan daitekeela frogatuz; teatro komertzial eta konbentzionalean erori gabe, abangoardia herrikoi bat egiten asmatzen du; profesionala izanik ere, auzolana praktikatzen du, ikastaroak emanez, talde amateurrak zuzenduz, eta abar; euskal dramaturgia baten alde egiten du, bertako autoreen testuak taularatuz (ez orain bakarrik, urteetan lan egin izan du Jon Gerediagarekin). Bereizgarri hauen guztien kontrako bidea hartu zen, aspaldidanik, gure an-\ntzerki nazionalaren gunetzat hartu izan den Donostian, baina nagusi bihurturiko joera horretaz, zergatiez eta ondorioez beste batean jardun beharko dut luzeago, gaurko zutabearen lekua bukatzen ari naiz eta.\n‘Publikoari gorroto’ obra bortitza da, gogortasun hori goxatzeko umore ukendua ere baduen arren, ikuslearekin jolas egiten duena\nAnder Lipus, esan bezala, Publikoari gorroto ari da antzezten oraintxe bertan, Manex Fuchsen zuzendaritzapean, Iñaki Ziarrusta eta Miren Tirapu aktoreekin batera. Obra bortitza da, gogortasun hori goxatzeko umore ukendua ere baduen arren, ikuslearekin jolas egiten duena, egoera psikologiko batetik bestera eramanez. Baina, batik bat, aktore protagonistaren errezitaldi izugarria da: gorputzez eta arimaz hustu egiten da, hainbat erregistro erabiliz, dramatik komediaraino eta tarteko genero guztiak probatuz, ahalegin fisiko ikusgarri batean, munstro bat dela erakutsiz, hitzaren adiera guztietan. Artikulu hau argitaratzen den egunean Elorrioko Arriola antzokian emango dute arratseko zortzietan; bihar, domekan, Durangoko San Agustin kulturgunean zazpietan; datorren astean Zumaian eta Donostian, eta hortik aurrera beste hainbat herritan (lagun baten alde egiteak propaganda zilegi egingo duelakoan).\n4. Urak dakarrena\n1. Barkamena, kondena, tortura\n4. Independentziaren paperak\nM ikel Antza. Susa.\nToti Martinez de Lezea. Ttarttalo.\nJoxe Azurmendi. Elkar.\nPako Aristi. Erein.\n5. Piztiaren begiak\n2. ETAren estrategia armatua...\nHarkaitz Cano. Susa.\nAlberto Ladron Arana. Elkar.\nEmilio Lopez Adan. Maiatz.\n5. Kolonbian bahituta. 74 egun ELNren esku\n3. Sacamantecas nuen aita\n6. Ni, Vera\n3. Angelita Alfaroren sukaldea\nAitor Arana. Txalaparta.\nItxaso Martin. Elkar.\nAngelita Alfaro. Ttarttalo.\nAsier Huegun eta Gari Udabe. Txalaparta.\n6. Autopistarako frogak Koldo Izagirre. Susa.\n‘Nire amaren autobiografia’\nWilliam Shakespeare. Juan Garzia Garmendia (itzul.). Elkar. 236 orr. 14,55 euro.\nKlasiko hilezkor baten itzulpena Shakespeareren tragedia hau, beharbada garai guztietako antzezlan ospetsuena da. Hamlet, Danimarkako printzea, penaturik dabil, bere aita hil delako eta amak osaba (errege berria) hartu duelako senartzat. Aitaren mamua azalduko zaio Hamleti, hil egin dutela esateko eta mendekua eskatzeko. Hortik aurrera, hainbat hari nahastuko dira trama konplexu bezain aberats batean: maitasuna, gorrotoa, goranahia, leialtasuna, traizioa, boteregosea, eromena…\n‘Maite zaitut, Nadia’\nAlberto Martínez de la Cuadra. Alberdania/Erein/Igela. 192 orr. 11,90 euro.\nAnton Txekhov eta Alex Orbe (ilus.). Elkar. 64 orr. 9,95 euro.\nBizitza ezezagun bat imajinatuz\nMaitasun aitormen misteriotsua\nXuela Claudette Richardson, ama karibetar eta aita erdi eskoziar erdi afrikar baten alaba, amarik gabe hazten da bere aitaren arropa-garbitzaileak zainduta. Sekula ikusi gabeko emakumearen zatiak batuz, bere ama imajinatzen du aitaren ezagutza egiten, imajinatzen ditu haren bizitza eta sentipenak, hiltzera doan arraza bateko kide gisa harturik eta bere burua irudi horren barrenean ikusiko du, arrazari, sexuari eta maitasunari buruzko nobela bikain honetan.\nNeska-mutil bi eta lera bat. Mendi elurtuan behera jaisten dira, abiada osoan, fiuuuu... Eta aldaparen erdian, haizearen ziztuarekin batera, xuxurla bat entzuten da: “Maite zaitut, Nadia!”. Benetan entzun ote ditu neskak hitz horiek? Ala irudipen hutsa izan da? Eta nork esan ote ditu: mutilak? Haizearen hotsak?... Anton Txekhov idazle errusiarra ipuingintza modernoaren aitatzat jotzen da, eta istorio hau Alex Orbe (Barakaldo, 1973) marrazkilariaren ilustrazioekin hornitu da.\nMaketazioa: Naroa Etxebarria Portadako argazkia: Angel Rodriguez\nXANTI RODRIGUEZ ARGAZKILARIA\n«Photoshop-a arma suntsikorra izan daiteke erabiltzen ez badakizu» Nor dago aldizkarietan ikusten ditugun publizitate ikusgarri horien argazkien atzean? Ezagutzen duzu argazkilari horietako bakar baten izena? Ortzadarrek dakarkizu bat: Xanti Rodriguez\n“Oso tentagarria da argazkiak ukitzea, baina oso gauza txarrak egin\nANTI Rodriguezek (Azpeitia, 1978) profesional mailako bi bigarrengo sari eskuratu berri ditu argazkilaritzaren Oscar sarietan, International Photo Awards (IPA) sariketan: modako publizitatearena bata eta efektu bereziena bestea, Bartzelonako moda etxe batentzako egindako Crystal Flowers seriearekin. Estatu eta Europa mailako sariketetan lortu izan ditu sariak eta izendapenak. Haiek bezala, IPAko hauek ere ez zituen espero azpeitiarrak, mundu osoko jendea eta mundu osoko agentziak izaten baitira han lehian, “gorengo maila da sariketa hau” eta “zur eta lur” gelditu zela aitortzen du Rodriguezek, “saria lortu nuen modako atalean, esaterako, super-modelo batekin ez dakit nongo irlatan Voguerentzako egindako erreportajea zegoen, eta haren gainetik gelditu naiz. Iaz Ohorezko Izendapena lortu nuen eta hori jada izugarria zen”. Horrelako sariek berehala zabaltzen dituzte ate eta leiho berriak, “albistea webgunean jarri nuenetik nabaritu dut dagoeneko aldea, munduko agentzia desberdinetatik interesa agertu baitute”. Argi dauka sari hauek ez dutela hobeagoa bihurtzen, “baina, noski, zure lana ezagutarazteko modu ezin hobea da”. Lan asko egiten du etxetik kanpo, Kilkenny-n (Irlanda) argazkilarientzako ikastaroak eskaintzetik etorri berri da, esaterako. Batetik bestera ibilita ere, Azpeitia da bere kanpamentu nagusia, “gustuko dut kanpoan lanean ibiltzea, baina etxera gustura itzultzen naiz beti”.\nARGAZKI ARTEAN HAZI ETA BIZI Etxean hasi zen\nbere afizioa eta ofizioa mamitzen. Aita argazkilaria du eta argazkigintza denda dute gurasoek jaioterrian, beti egon da beraz, kamera, foku eta argazkiez inguratuta. Txikitan, koilara baino nahiago izaten zuen arkatza eta eskolan irakasleek kopiatzeko marrazkiak emandakoan, Rodriguezek sortu egiten zituen bereak. Azpeitiko Arte eta Diseinu Eskolan ibili zen urte batzuez eta han ikasitakoak konfirmatu zion zaletasuna bazuela, baita trebezia ere. Ohiko ikasketekin oso konbentzituta ez zeudela eta, aitak Bartzelonara bidali zituen bi semeak, argazkilaritza ikastera. 1995ean joan eta bi urtez aerografia, komikigintza eta argazkilaritza ikasi zituen. Argazkilaritzan gurasoekin ikasi du gehien, teoriatik eguneroko praktikara pasatzean, baina, komikiaz eta ilustrazioaz ikasitakoari ateratzen dio zukua bere konposizioetan. Argazkilari dio, “adjektiboren bat jartzearren; nik irudiak sortzen ditut, argazkia da horien oinarria baina gero gauza asko nahasten dira”, azaltzen du Rodriguezek. Argazkietatik abiatuta, irudi irrealak, fantasiazkoak sortzea du gustukoen, errealitateak beretzat ez baitu mugarik: “Neure proiektu pertsonaletan ez behintzat, bezeroak eskatutakoan berak esandakora mugatu behar zara, baina neure lanetan irudiak berak eskatzen didan punturaino joaten naiz”. Pinturari edo zineari ez bezala, argazkilaritzari kritikatu izan zaio horrenbeste teknologia eta ukiturekin, argazkiaren beraren esentzia galbi-\ndera eramatea. “Argazkiaren esentzia, berez, oso zabala da. Oso purua izan nahi duenak, argazkia lehenengoan atera, ondo neurtu eta ukiturik egin gabe utzi beharko luke. Normalean purutasun falta hori kritikatzen dutenak, gaur egungo postprodukzio tresnetan atzean gelditu direnak dira, haiek erabiltzen ez dakizkitenak”. Gaur egun argazki on bat ateratzeko tresna ugari dagoela dio, kamera onak, lenteak eta postproduziorako tresnak, “horiek erabiltzeak ez du esan nahi esentzia galtzen ari denik”. Azken finean, argazki bat lehen eta argazki bat orain, gauza bera da Rodriguezentzat, beharraren arabera ukitu ala ez, “bizi osoan egin dena, enkoadraketa on bat, argi egokia eta zerbait transmititzen saiatzea”.\nArgazkiaren purutasun falta kritikatzen dutenak gaur egungo postprodukzio tresnetan atzean gelditu direnak dira”\nArgazkilaritza tradizionaletik digitalerako jauzia erraz egin zuela aitortzen du argazkilariak. Oinarri-oinarritik hasi zen, formatu erdiko kamera batekin eta hamabi argazkiko argazki-filmekin, beraz, “argazkia ondo prestatu behar zenuen, dena ondo neurtu”. Benetako argazkiak nola atera ikasi zuenean hasi ziren lehen kamera digitalak merkaturatzen; “hasieran oso txarrak ziren kamera haiek eta bi metodoen arteko nahasketak egiten genituen”. Gero prozesua ez da batere astuna izan beretzat, “aitarentzat, esaterako, astunagoa izan da, guk azken finean ordenagailua besapean genekarren jaiotzetik baina gure aurrekoek ez”, dio. “Alderantziz gertatuko balitz orain,\nn daitezke. Kalitatean dago gakoa”, irizten du argazkilari azpeitiarrak. XANTI RODRIGUEZ\ndigitaletik analogikora pasako bagina, jende askok utzi egingo lioke argazkiak ateratzeari”, uste du Rodriguezek. KANTITATEA VS. KALITATEA Egun, edonork du kamera bat eskura, mugikorrean sarri. Denok gara argazkilari. “Zorionez jendea asko afizionatu da argazkilaritzara, edo argazkiak ateratzera behintzat; baina, zoritxarrez kalitatea eta jendearen jakintza maila jaitsi egin da”, azaltzen du Rodriguezek. Jakin gabe kritikatze horretan errespetu falta sumatzen du: “Jendeak uste du kamera on bat edukita lana eginda dagoela. Hori ez da horrela, ikuspuntu on batekin eta mugikor arrunt batekin atera daiteke argazki on bat. Betiko komentarioa izaten da, kamera horrekin baita neuk ere!; bada, hartu eta atera”.\nArgazkiak konpartitzea ere inoiz baino errazagoa da, sare sozialen bidez. Horietan “oso gaizki” egindako gauza askotxo ikusten dela dio Rodriguezek: “Photoshop-a arma suntsikorra izan daiteke erabiltzen ez badakizu. Oso tentagarria da argazkiak ukitzea, baina oso gauza txarrak egin daitezke. Ukituak ondo eginez gero jendeak esaten du: bale, ukituta dago, baina zein ederra den!. Kalitatean dago gakoa”. Dena den, ukituak muturreraino eramatearen bolada, portzelanazko aurpegien bolada atzean gelditu da jada, zimurren eta orbanen aurkako\n‘ITZALEN SUA’: MORILLO ETA RODRIGUEZEN KONSPIRAZIOA\nBere lana nazioarte mailan saritu da, International Photo Awards-en, kasu. X.R. Hilaren 30ean –Durangoko Azoka heltzear dela– ikusiko du argia Fernando Morillo idazleak eta Xanti Rodriguezek sortu duten ‘Itzalen Sua’ izeneko proiektuak. Euskal mitologia, Morilloren istorio apokaliptiko bat, Rodriguezek Euskal Herriko aurpegi ezagunetatik lortu dituen ilustrazio eta irudi sinesgaitzak, Diabulus In Musica talde iruindarraren doinu epiko eta itzaltsuak. Horrek guztiak eta askoz gehiagok bat egiten dute euskal jendartea harrituko duen produkzio honetan. Heldu bitartean, hona hemen webgunea: www.itzalensua.com\nborroka alferrikakoa zela ikusita, beharbada “izerdia edo lepoa biratzean sortzen diren pleguak disimulatzen dira, bana lehengo aldean gutxi”, azaltzen du argazkilariak. Argazkiak ukitzearena profesionalentzat eta afizionatu onentzat gelditu da, gehienbat. MATERIALA, JAKINTZA ETA SORMENA Baina nola-\nkoa da horrelako irudi baten sortze prozesua? Lehenik eta behin tresneria prestatu, Rodriguezen kasuan: Canon 5Dmark II argazki kamera, lenteak (batez ere 100 mm-koa), 70-200 teleobjektiboa eta objektibo angular bat. Postprodukziorako Photoshop-a eta Cinema 4D softwarea. Sortu nahi duen irudia autore lana bada, beretzako, alegia, ideia definitzetik hasten da\nRodriguez, sortu nahi duen mundu horrek zer kolore izango dituen, zer nolako argia, egunez ala gauez ateratakoa izango ote den, eta abar. Ondoren zirriborroa egin eta, film batean bezala, storyboard bat egiten du. Muntaia oso landua bada, estilistekin eta makilatzaileekin jartzen da harremanetan eta, ondoren, modeloekin. Bezeroek eskatutako lanetan prozesua antzekoa da; agentziek ideia edo zirriborroa ematen dizute eta gero berak ekarpenak eginez osatzen du. Lan bakoitzaren arabera denborak aldatzen dira, baina, behin ideiak eta oinarrizko elementuak definituta eta argazkiak aterata, postprodukzioak eskatzen du denbora gehien. Batzuetan gutxiago, besteetan gehiago. Baina, jakina da gustuko tokian aldaparik ez dela izaten.\nMundua optika moretik behatzen duen artista XII. Durango Hiria lehiaketako lehenengo margolariaren 30 urteko ibilbide saria jaso berritan, Ana Undurraga artistikoa ezagutu dugu ANE UNDURRAGA Ondoko irudietan, Undurragak ‘urban sketcher’ moduan margotu dituen obretariko batzuk ageri dira. Une honetan, basoak, zuhaitzak eta landareak margotzen dihardu batez ere. ANA UNDURRAGA\nGUNEROKOTASUNAK aspertu egiten du Ana Undurraga (Burgos, 1959). Errutinatik ihes egiteko artea sortzen du. Sortzailea da oso. Eskuko poltsan beti daramatza koadernoa, koloretako arkatzak, errotulagailuak eta urezko pintzel bat. Eta kolore morea ez dadila falta. Autobusaren zain dagoenean koadernoa atera eta marrazkiak egiten ditu. Kalean, etxean, mendian edota erreka bazterrean. Edonon margotzen du. Txikitan bere logelako paretak ere margotu egiten zituen. Eta eskolako kontabilitateko koadernoak ere bai. Artearekiko pasioa umea zenetik duela kontatzen du eta oso goiz ezagutu zuela mundu hori, bere aita ere margolaria baita. Ana Undurragarentzako sortzea bizitzeko beharrezkoa da. Betidanik margotu izan du, baina 80ko hamarraldian hasi zen maisu baten ondoan pintatzeko teknikak lantzen. Oleoarekin hasi zen eta 15 urtez egon da estilo horretako lanak egiten, baina azken urteotan akuarelan zentratuta dabil. “Estudiorik ez dudanez eta ama izan naizenez, eramangarria zen materialarekin lan egin nahi nuen”, azaldu du. Hala ere, orduz geroztik, teknika asko erabili ditu. Marrazkia, grafitoz zein ikatz-marrazkiz. Zeramika ere egin du, baina teknika horrek azpiegitura zabala eskatzen duenez esperimentu gisa egin ditu soilik. Arrazoi berarengatik ezin du nahi lukeen bezalako grabaturik egin, baina gustatuko litzaioke; eta etxeko-sisteman frogak egiten ari da. Mundu birtualean arte digitala egiten du, irudiak sortzeko programen bidez, arte fraktala deritzana. ADIERAZPEN-MODU BERRIAK Bakarrik dagoela\negiten du lan gehienetan, baina hilabetean behin Kedakua proiektuko kideekin batera bazter desberdinetan pintatzen du. “Kide bakoitzak proposatzen duen plana egiten dugu: tokia, gaia eta ibilbidea. Eta bakoitzak bere lana ekoizten du, aire librean”. Euskal Akuarelisten Elkarteko kidea denez, beste margolari batzuekin batera biltzen da astean behin Bilboko aretoan. Urban sketchers-ak zer diren ere oso ondo ezagutzen du, tribu urbano horiekin batera ibili izan delako. “Hiru hilero hiri bakoitzeko margolariak kalean biltzen dira, euren koadernoetan gai urbanoak margotzeko”. Margotzeko estilo eta mugimendu honi lotuta, Sketchbook Projecten parte hartu du; Brooklyneko liburu denda batek sortutako ekimenean. “Izena eman dut, koaderno zuri bat bidali didate eta 2013rako nahi dudan eran margotu behar dut”. Gero, sarean eta Estatu Batuetako hirietako erakusketetan egongo da ikusgai. Noizbait margotu izan du enkarguz, baina berak\n“Estilo asko frogatzen nabil, adierazteko modu berriak aztertu nahi ditudalako”, dio margolariak. ANA UNDURRAGA\ngustuagatik egiten du. “Presio asko dago enkargu baten atzean eta ez naiz aske sentitzen”, dio. “Gero norbaitek ikusi eta gustatu zaiolako lana eraman nahi badu, primeran”, gehitzen du. Beretzat hori da saririk handiena. Margolari ibilbidean egin ditu erakusketak, bakarkakoak eta kolektiboak: Euskal Herrian, Albaceten, Alacanten, Bartzelonan, Burgosen eta Malagan, besteak beste. Eta lehiaketa askotan parte hartu du, pintura azkarrekoetan eta lehortutakoetan: horietatik Alacanten, Bartzelonan, Burgosen, Malagan eta Valladoliden aukeratu egin dute. Aurten, Durango Hiriko XII. Lehiaketan lehen saria jaso du. Eta berriki jakin du, Antonio Requena akuarela margolari famatuaren herrian, Caudeten, akuarelako teknika berriak sustatzeko lehiaketarako aukeratu dutela. “Estatuko eta nazioarteko akuarela margolari ospetsuekin batera egongo da nire lana”, aurreratu du. Berniza, gatza eta alkohola nahastuta erabili ditu lan hori egiteko, testura berezia lortuz.\nMUNDU BIRTUALEKO ERAKUSKETA-ARETOA Etxean edo estudioan margotzen duen pertsona baten lana sektore txiki batengana iristen da. “Bloga, aldiz, mundu osora zabalduta dago eta artean oso garrantzitsua den erara funtzionatzen du: jendeak jarraitu egiten zaitu, iruzkinak egin eta kritikatu”. Era berean, “lanak modu anonimoagoan erakusteko aukera dago; hori nire izaerarekin bat dator, ez baitzait lehenengo planoan egotea gustatzen”. Ana Undurragak uste du internetek eta teknologia berriek arte munduari on egin diotela eta mundu honetan sartzen ez den artista atzean gelditzen dela. Bere sareko erakusleihoa hauxe da: miojomorado.blogspot.com.\nNatura da bere inspirazio iturria. “Mendira asko joaten naiz eta argi bat, itzal bat edo kolore bat ikusten dudanean argazki asko ateratzen dizkiot, hortik abiatuta nire obra sortzeko”. Izan ere, margotzen duen guztia aurrez bizi izandakoa da. Une honetan zuhaitzak, basoak eta uraren ibilgua margotzen dihardu. Figura margotzea ere gustatzen zaio, baina estilo honetan zailtasunak ditu. “Arazoak izaten ditut jendeari argazkiak ateratzeko, ez baitu nahi izaten”. Gaia ia beti natura izan arren, bere margotzeko estiloa aldatu egin da eta bere lanetan antzematen da eboluzio hori. Askok puntu bat lortzen dutenean ez dutela aurreratu nahi izaten gogorarazten du, hor finko mantentzearekin konformatzen baitira. Bere kasuan alderantziz da. “Garatzeko mekanismo berri bila nabil eta estilo asko frogatzen nabil, adierazteko modu berriak aztertu nahi ditudalako”. Eta bide hori egiten jarraituko du Leioako margolariak, mundua ikusteko duen kolorez, alegia, morez.\nALEAN edo antzokietan aritzen dira Dantzaz plataformako kideak. Gainontzeko konpainiek bezala, dantza garaikidea egiten dute, baina ez betiko moduan. “Zentrifugagailu” bat dela dio konpainiako Fernando Saez de Ugarte zuzendariak. Jira eta bira dabilena. Dantza munduan lehen enplegurako aukera da, eta dantzariak lan merkatura ateratzeko helburua dauka. “Zentrifugagailu batean sartzen dira eta abiadura handia hartzen dute, lan merkatura ateratzearren”, argitu du. Donostiako Artelekuko baliabideak aprobetxatuz, Gipuzkoako Aldundiak Dantzagunea proiektua jarri zuen martxan 2009. urtean. Hari esker, dantza garatzeko baliabideak eskaintzen dizkiete hainbat konpainiei. Dantzaz haietako bat da, plataforma izateaz gain, konpainia ere badelako. Duela bost urte sortu zen, eta geroztik 57 dantzari izan ditu. “45ek utzi egin dute, eta horietatik %90 lanean ari da jada”, dio zuzendariak. Bost urte horietan egin duen lanari esker, dantza munduan erreferente izatea lortu du Dantzaz-ek. Europako herri askotako antzokiek haien ikuskizunak eskatzen dituzte, baina zuzendariaren iritziz, ez dira hain ezagunak: “Euskal Herriko jendeak galdetzen digu: Nola hemen dagoela? Donostian?”. Egun, hamar dantzari aritzen dira konpainian: bost neska eta bost mutil. Eta profesional mailan, lehendik dantzan aritu izan ez direnak dira denak. Hala ere, dantzariek ez dute denbora asko ematen plataforman. “Denboraldi bat edo bi egoten dira, normalean”, zehaztu du zuzendariak. Lana aurkitzen dutenean konpainia utzi egiten dute. Utzi egiten duten arren, pozik dira konpainiakoak: “Plataformako kideei esaten diegu konpainia profesionalen audizioetara joateko. Hori da gure lehentasuna”. Irailean MUGI ekimena sortu zuen plataformak. “Errendimendu handiko zelula bat da”, azaldu du Saez de Ugartek. Hamasei urtetik gorakoentzako zelula da, eta Arabako, Bizkaiko nahiz Gipuzkoako dantzariak bilatzen ditu. “Hemengoak direnak edo duela sei urtez hemen bizi direnak nahi ditugu”. Euskal Herriko dantzariak hazi nahi dituzte, gerora konpainiara\nsartzeko erraztasuna izan dezaten. MUGI ekimenean lau lagunentzako lekua dago. Oraingoz bi neska aurkitu dituzte, eta bi mutilen bila dabiltza. EUROPA HELBURU Euskal Herritik Europara\nDantzaz-en jira eta bira Euskal Herriko nahiz Europa osoko dantzariak lan merkatuan barneratzea da Dantzaz plataformaren xede nagusietako bat LOHIZUNE AMATRIA\n“Dantza ez da bakarrik antzokietan egiten, kalean ere egin daiteke”, baieztatzen du Adriana Pous Dantzaz plataformako zuzendari artistikoak. Horren adibide da Naufragoak programa. JOSE USOZ\nbegira egiten du lan Dantzaz-ek. Horregatik mundu osoko jendea biltzen saiatzen da. Dantzarien artean suediar bat, holandar bat, italiar bat, bi frantses, bi kataluniar, madrildar bat, beasaindar bat eta donostiar bat daude, eta Europako koreografoekin ere aritzen dira lanean. Urtean zehar bi programekin egiten dute bira, eta estreinaldia beti Donostiako Victoria Eugenia antzokian egiten dute. Adriana Pous da Dantzaz-eko zuzendari artistikoa, eta bera da dantzariak eta gonbidatutako koreografoak aukeratzeaz arduratzen dena. Gonbidatuek koreografia irakasten dute, eta gero Pous da dantzariak prestatzen dituena bira bitartean. “Tokira egokitu behar da ikuskizuna, eta dantzariak ere rolez aldatu egiten dira”. Dena ongi ateratzeko lan asko egin behar dela dio, dantzariek sei edo zortzi piezekin egiten dutelako lan. Aurten ARTE-AN eta Naufragoak programekin ari dira biran. Euskal Herriko egoera koreografikoan aire erakargarria eta indarberritzailea ematen jarraitu nahi dute, eta horretarako ARTE-AN programa egiteko Itzik Galili koreografo israeldarraren eta Lukas Timulak eslovakiarraren lankidetza izan dute. Hiru pieza ditu lanak: Earth Apples, A Place Between eta Flash Deluxe. “Mercedes Sosaren musika dauka lehenengoak, eta lurrari, erritoei eta tradizioei\nDANTZA MURRIZTUZ Diru laguntzei esker sortu dute Dantzaz plataforma, eta aurrera jarraitzeko laguntzak beharrezkoak dituztela ziurtatu du zuzendariak. Aurrekontuaren %60 diru-laguntza publikoetatik eskuratzen du plataformak, baina aurten %50 murriztu da Gasteizeko Gobernutik eskuratutakoa. Dantzaz-eko zuzendariak kezkaz begiratzen dio etorkizunari: “Murrizketak izan ditugu eta izanen ditugu, seguru gainera”.\nburuz hitz egiten du”, azaldu du zuzendari artistikoak. A place between pieza Timulakek sortu du. “Berak dio gizaki guztiak leku batetik bestera goazela beti, bizitza eta heriotzaren artean gaudela”. Azkeneko pieza, aldiz, Galilirena da, eta perkusioan dago oinarritua. “Txalapartarekin egin dugu lan, eta danborradaren lehenengo akordeak ere baditu”. Jendea sentsibilizatzea ere bada plataformaren xedeetako bat. “Dantza ez da bakarrik antzokietan egiten, kalean ere egin daiteke”, dio Pousek. Dantza jende gehiagorengana hurbiltzeko asmoz, Naufragoak programa garatzen ari dira. Hondartza eta parkeetan dantzatzen dute, eta Sarrionandiaren poemak aukeratu dituzte horretarako. “Poema horiei musika jarri dieten abeslarien musika erabiltzen dugu”, adierazi du Pousek. Josu Mugika koreografoaren ordu erdiko performance-a da. Antzokitarako eta kalerako ikuskizunak egiteaz gain, ikastoletan ere aritzen dira Dantzaz-eko kideak. “Mahoma eta mendiaren kontua da”, dio zuzendariak. “Normalean antzokietara ez da hainbeste jende joaten, dantzak ez du horrenbesteko publikorik. Horregatik gu kalera ateratzen gara dantzara”.\nMasaiek beldurrik ez Herrixkaren erdian zelaigune zabal bat dago. “Hemen biltzen ditugu behiak. Hemen ospatzen ditugu ezkontzak. Hemen egiten diegu zirkunzisioa gazteei”, azaldu du David artzain masaiak\nEHOIAK ikusi ditut Kenyan, eta malaria kutsatzen duten eltxoak, baina benetako ikara eragin didana bitrina batean gordeta aurkitu dut, Nairobiko Museo Nazionalean: zirkunzisioa egiteko, pokot eta akamba herrikoek erabiltzen zituzten bi laban kamuts herdoildu. Mutil gajoari janzten zioten maskara bat ere han zegoen, ahoa keinu dramatiko batean zabalik eta begiak –bi bola zuri– orbitatik irtetear zeudela. Iraganean idatzi ditut azken esaldi horiek, baina David masaiak orainaldian ematen ditu azalpenak. “Mutil batek 15 urte betetzen dituenean, zabalgune honetara ekarri eta bertan etzaten dugu zirkunzisioa egiteko. Herriko jende guztia inguruan biltzen da eta mutilak geldi-geldi eta isilik egon behar du. Kexatzen bada edo zirujauari kontra egiten badio, herritar guztiak plazatik joaten dira, lotsatuta, eta mutila arbuiatu egiten dute”. “Eta zu, David, kexatu al zinen?”. “Ez, noski!”. Zirkunzisioaren ondoren, David sabanara joan zen bizitzera, 16 eta 18 urte bitartean, bere adinekoen talde batekin. Gazteen iniziazio sasoi luze horretan, lehoi bat hil omen zuen. “Kaskabiloak jarri genituen orkatiletan. Hots hori entzunda, lehoia gugana etorri zen, behi bat topatuko zuela pentsatuz. Lantzaz hil nuen, ez dugulako erriflerik erabiltzen. Ordutik gerlaria naiz”. “Ez zenuen ikararik sentitu lehoiaren aurrean, David?”. “Ez, noski!”. Daviden herrixkan hogei familia bizi dira, berrehun pertsona inguru. Eraikitzen dituzten buztinezko etxolak maiz berritu beharrekoak dira, baina horrek ez du garrantzia handirik, nomadak baitira. Herrixkaren inguruan hesi bat altxatzen dute, lehoiak behiak eta ardiak harrapatzera sar ez daitezen, eta gauero zenbait gerlari eta zakur zaindari zelatan gelditzen dira. Belaze berrien bila abiatu behar dutenean, behi taldeak Masai Mara parkean zehar eramaten dituzte, Tanzaniarantz. Munduko fauna erreserba handi eta baliotsuenetako bat da Masai Mara, lehoiak, gepardoak, elefanteak, errinozeroak, hipopotamoak, jirafak eta milioika ñu eta zebren bizilekua. Baina lehoien kopurua oso modu larrian jaitsi da azken hamarkadatan, gizakiaren presioarengatik batez ere: nekazaritza eta abeltzaintza ustiaketa handiak, gehiegizko turismoa, artzainek nahita eragindako suteak… Masaien kontra ere badago salaketarik: behiak parkera sartzen dituzte, bazka-\ntzera, eta karbofurano pestizidarekin pozoitutako haragi puska handiak uzten dizkiete lehoiei. “Egia da halakoak egiten zirela”, erantzuten du Davidek, “baina egun argi dugu animalia basatiak garrantzitsuak direla eta turismoa erakartzen dutela”. Estatuaren erreserba naturalez gain, Masai Mararen inguruan hainbat komunitate masaik eremuak gorde dituzte animalia basatientzat soilik. 85.000 hektarea horietan, artzaintza eta nekazaritzaren ordez, safarien turismo jasangarria bultzatzen dute, herrikoentzat lanpostuak sortu eta hiru mila familiarentzat diru-sarrerak lortuz.\nBIDAIA KOADERNOA ANDER IZAGIRRE\n“Lehoia gugana etorri zen, behi bat topatuko zuela pentsatuz. Lantzaz hil nuen. Ordutik gerlaria naiz”\nDavidek 22 urte ditu eta bere burua artzain nomada eta gerlari gisa aurkezten die bisitariei. Baina ez dut ulertzen, esan diot: ingelesa ikastera hirira joan zinen, turismo komunitarioa kudeatzeko ikastaroak ere burutu zenituen eta gida bezala egiten duzu lan; eta aldi berean Tanzaniaraino behi taldeak gidatzen ibiltzen zara, aurretik hiru urtez sabanan bizitu zinen eta lehoi bat lantzaz hil zenuen? Hasieran irribarre lotsatia egin du eta gero, eutsi ezinik, barrez lehertu da.\nitzulpenak - hizkuntza aholkularitza - papergintza 944 480 000


Jokoak of park doan - Page 2\nJostailu auto bat gidatzen eta adierazitako gunea aparcarle dute. Saiatu ez oztopoak sartu kraska. Izango maila guztiak gainditzeko gai izango duzu?\nMini gurpilak aparkaleku\nItzultzeko jokoa non kamioi handi bat aparkatu behar duzu, eta zailtasun maila gehiago Gau modua, hamarretik bat. Aparcarás ez besterik kamioiak, beste ibilgailu aldi berean, oso, oso handia den leku egokian jarri dute.\nParke nire kamioi\nAditu suhiltzaile bat zara eta izan diren sute batean harrapatuta pertsona guztiak gordetzeko aukera izango duzu. Bukatutakoan aparkatu zure kamioi leku egokian.\nSua kamioi aparkalekua\nHau benetan erronka bat New Yorkeko kaleetan aparkatu da. Erabili zure skill guztiak gurpila lortzeko beste ibilgailu kolpatzeko gabe. Arrakasta izanez Only you maila gainditu ahal izango duzu.\nPentsatu baduzu gidari ona eta azkarra izan zinen, agian, oker zaude. Saiatu autoak aparkatzeko leku eskuineko denbora agortu aurretik, eta ez asko.\nSupercar bat erosi duzun eta aparkatu minik eragin gabe egin behar duzu. Jarrai begi bat, denbora zure aurka exekutatzen.\nSaiatu zure historiaurreko autoa gidatzeko aparkalekuan eta ezer edo inor jo gabe hartu. Lehen shock baino gehiago hasteko aukera izango dute.\nKamioi handi bat gidatu eta leku egokian aparcarle aurretik denbora agortu behar duzu. Kaltetu baduzu kamioi asko baino gehiago hasteko aukera izango dute. Ez ahaztu aparkatzeko balazta jarri denean aparkatuta zaren.\nPark autoa duzula dagokio plazan. Just hiru saiatzen baina ez dawdle exekutatzen atera delako.\nAutoak izan da gutxi bada eskubidea lekuetan aparkatutako kamioi handi horiek gozatzeko aukera. Gutxienez edozein elementu deigarri baino gehiago hasteko aukera izango dute.\nParke nire dorre handi 2


Eraikin batetik behera erori da langile bat Lasarten\nEraikitzen ari diren eraikin batetik behera erori da 20 urteko langile bat, eta hainbat traumatismo ditu. Pasa den astean behargin bat hil zen Burlatan, eraikin batetik amilduta.\n2019ko urriaren 7a\nGaur, urriak 7, eraikitzen ari diren eraikin batetik behera erori da langile bat, Lasarten (Gipuzkoa). 18:30ean izan da, eta Segurtasun Sailak eman du jazotakoaren berri. 20 urte ditu beharginak, eta hainbat traumatismo dituela azaldu dute. Hirugarren pisutik erori da.\nPasa den asteazkenean, urriak 2, langile bat izan zen eraila Burlatan (Nafarroa). Gaurko berdinak izan ziren gertakariak: eraikin batetik amildu zen, soldatapean lanean ari zela. 32 urte zituen.\n2019. urtea hasi zenetik, gutxienez 34 behargin erail dituzte Euskal Herrian.


Udal Marrazketa eta Pintura Akademian matrikulatzeko epea zabalik : Zazpi aldizkaria\nUdal Marrazketa eta Pintura Akademian matrikulatzeko epea zabalik\nMargolaritzaren munduan trebatzeko interesa dutenek aukera paregabea izango dute aurten ere, Irungo Udal Marrazketa eta Pintura Akademiari esker. Dena prest dute ikasturte berrirako, eta dagoeneko zenbait ikastarotan izena emateko aukera dago.\nAkademiatik gogoratu dutenez, ez da beharrezkoa maila jakin bat izatea, bakoitzaren gaitasunen arabera izango baitira ikastaroak.\nAurtengoa, gainera, berezia izango da. COVID-19ak neurriak hartzera behartu ditu, eta hala, musukoa erabili beharko da ikastaro guztietan. Ikasleen arteko distantzia mantentzeko ere neurriak hartuko dituzte.\nBi ikastarotan izena emateko aukera dago jada. Lehenengoa astean bi orduko ikastaroa da (288,45 euro helduak eta 249,70 euro adin txikikoak); bigarrena aldiz, astean lau ordukoa (553,30 euro helduak eta 425,80 euro haurrak). Bietako batean izena emateko, helbide honetara idatzi edo 695 752 994 edo 606 220 417 telefono zenbakietara hots egin beharko da.\nPIRRITX ETA PORROTX PAILAZOEN EMANALDIETARAKO SARREREN INGURUAN


Aurrera doaz hondakinak biltzeko zerbitzu berria martxan jartzeko lanak - Berriak - UrolaKosta\nAurrera doaz hondakinak biltzeko zerbitzu berria martxan jartzeko lanak\nEdukiontzi berriak jartzen ari da Udal Elkartea Aia, Getaria, Orio, Zarautz eta Zumaian\nOtsailaren 1ean jarriko da martxan hondakinak biltzeko zerbitzu berria eta Udal Elkartea hainbat lan egiten ari da.\nEdukiontziak aldatzen eta banatzen\nAia, Getaria, Orio, Zarautz eta Zumaian kaleko edukiontziak aldatzen ari gara. Horrekin batera, merkataritza, ostalaritza eta zerbitzuetako establezimenduei puntuz puntuko bilketarako edukiontziak banatzen ari gara.\nOrganikoa eta errefusaren edukiontziak irekitzeko txartelak postaz bidaltzen ari gara etxebizitza guztietara. Orio, Aia eta Getarian hasi dira iristen. Zarautz eta Zumaiako etxebizitzetara, berriz, datorren astean iritsiko dira.\nUrtarrilaren 22an jarri da martxan etxeko hondakin handiak biltzeko zerbitzua (etxeko traste eta tresna handiak). Herri bakoitzean astean behin jasoko dira. Ikus hemen hondakin handiak noiz eta non atera behar diren.\nArreta eta Informazio bulegoak\nZabalik daude Arreta eta Informazio Bulegoak Aia, Getaria, Orio, Zarautz eta Zumaian, zalantzak argitzeko, txartelen gorabeherak konpontzeko.\nHondakinak ondo sailkatzeko laguntza\nHondakinak ondo sailkatzen laguntzeko esku-orria banatu dugu bost herrietako postontzi guztietan. Horrekin batera, webgunean hondakinen hiztegia jarri dugu eskura.


Zapore onez beteta iritsi da Kuadrilla Eguna Mutrikura - Lea-Artibai eta Mutrikuko Hitza : Lea-Artibai eta Mutrikuko Hitza\nZapore onez beteta iritsi da Kuadrilla Eguna Mutrikura\nEstreinako, kuadrillen arteko pintxo lehiaketa egin dute, txosnagunean. 'Atxikori paketia', 'Koloreztatu bizixa' eta belaontzi itxura zuen 'Elenita Berria' pintxoek lortu dituzte sari nagusiak. 250 bat lagun batu dira bazkaritan.\nKuadrilla Eguneko pintxo lehiaketako hiru kuadrilla saridunak\nEtenaldirik gabe Malenak ospatzen aritu ondoren, jaiak azken txanpara heltzen ari dira. Gaurkoan [uztailak 24] Kuadrilla Eguna ospatu dute, lagunartean igarotzeko egun aproposa. Kuadrillek euren eguna ospatzeko aukera ezinhobea izan dute, eta urtero egin modura, kuadrilla bat bestearengandik bereizten duten kamiseta eta praka koloretsuak soinean ospatu dute egun handia.\nKuadrilla Eguneko ekimenak futbito txapelketarekin batera hasi dituzte eguerdian. Bost kuadrillek parte hartu dute norgehiagokan, eta txapelketan parte hartzera ausartu direnek Itziarko Markes de Saka ganadutegiko zezen txikien aurrean futbolean jokatzeko daukaten abilezia erakutsi behar izan dute, izan ere, bat edo bestek zezenaren burukada bat edo beste ere jaso du.\nHiru minutuko hamar partidu motz jokatu dituzte parte hartzaileek, eta horien ostean, erabakita geratu dira bi finalistak ere. Sailkapena ondokoa izan da: Eutsi (7 puntu), Figurak (5 puntu), Xarkei (4 puntu), Eintzak (4 puntu) eta Zapelaitza (0 puntu). Bost minutuko final estu bezain lehiatua jokatu ondoren, 100 euroko txekearen irabazlea Eutsi kuadrilla izan da; 5-3 irabazi diete Figurak kuadrillari.\nTxosnagunean, berriz, kuadrillak bazkarirako prestaketa lanekin ari ziren bitartean, pintxo lehiaketa egin dute, estreinako. Guztira, bost pintxo aurkeztu dituzte: Atxikori paketia, Koloreztatu bizixa, Ezinleike, Triku Mutriku eta Elenita Berria izenekoak. Eta epaimahaikideek mokadu bakoitzaren zaporea, itxura, teknika, originaltasuna edo aurkezpena hartu dituzte kontuan. Originaltasunaren saria Atxikori paketia-rentzat izan da. Koloreztatu bizixa pintxoak berriz, itxura onenaren saria lortu du. Eta belaontzi itxura zuen Elenita Berria pintxoak, azkenik, zapore onearen saria lortu du.\nBazkaritarako dena prestatu eta kuadrilla guztiak batu ondoren, bazkariari hasiera eman diote, brindis eta guzti. 22 bat kuadrilla batu dira bazkaritan, 250 bat lagun, denetara. Txosnagunea guztiak batzeko txiki geratu da, eta batzuek agertoki gainean edo Atxukalera doan tunelean ipini dituzte mahaiak.\nMutrikuko jaietan sekula ez da zezenik falta izaten, eta arratsaldean jaietako bigarren sokamuturra egin dute. Itziarko Markes de Sakako lau behiek eta zezen bakarrak alde zaharreko kale estuetan gora eta behera ibili dira zaleen gozamenerako. Tentsio momenturen bat edo beste ere bizi izan dute Goiko Plazan batutakoek. Hirugarren atera den zezenak gizonezko bat harrapatu du, eta airean bota du. Animaliak ez du gizonezkoa adarkatu, baina buruz erori zenez, odol dariola zuen zauria zeukan, eta ondorioz, anbulantziako medikuek artatu behar izan dute. Puntu batzuk eman ondoren, Mendaroko ospitalera eraman zuten.\nEz da izan sokamuturreko zauritu bakarra baina. Sokamuturra ikusten egon direnen arabera, gazte bat ere harrapatu du behi batek, Konde kalean, Narrupe elkartean parean. Agertu dutenez, belaunean zauriarekin ospitalera eraman dute.\nErlazionatutako edukiaARGAZKI GALERIA: Santixo EgunaARGAZKI GALERIA+BIDEOA: Malen Txiki EgunaARGAZKI GALERIA+BIDEOA: Malen EgunaARGAZKI GALERIA+BIDEOA: Malen bezpera


Zer da SimpsonsSexGame?\nSimpsonsSexGame handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri SimpsonsSexGame arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play SimpsonsSexGame?\nSimpsonsSexGame free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen SimpsonsSexGame, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan SimpsonsSexGame?\nJolastu ahal izango duzu SimpsonsSexGame bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, SimpsonsSexGame ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen SimpsonsSexGame erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, SimpsonsSexGame gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio SimpsonsSexGame eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play SimpsonsSexGame?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play SimpsonsSexGame deskargatu gabe ezer zure gailua.


Bilbok bere urteurrena ospatuko du ekainaren 15 eta 16an 'Gau Zuriarekin'. Deia, Noticias de Bizkaia\naurten lehenengoz bi gauez luzatuko dena\nBilbok bere urteurrena ospatuko du ekainaren 15 eta 16an 'Gau Zuriarekin'\nNoche Blanca en Bilbao (PABLO VIÑAS/BORJA GUERRERO)\nBilbao 700 Fundazioak argi eta soinu ikuskizunak, antzezlanak, musika ekitaldiak eta esperientzia sentsorialak programatu ditu bi gau berezi horietarakoBilbo Unibertsora bidaiatzea, Antzinako Greziako lanpadoforoak ezagutzea, argi konstelazioak behatzea eta dimentsio handiko loreak mirestea…, horra GAU ZURIAren edizio honetarako proposatutako esperientzia batzukIkuskizun horiek Bilboko hainbat toki eta ekipamendutan eskainiko dira, hala nola Gizakunde elizan, Rekalde Aretoan, Euskaltzaindiaren egoitzan, Indautxu Plazan edo Indautxuko eskoletan.\nBilbok bere 718. urteurrena ospatzen du aurten. Ekainaren 15 eta 16an egingo da Bilbao 700 Fundazioak antolatutako Gau Zuria, Bilboren sorrera ospatzeko ekitaldia eta aurten lehenengoz bi gauez luzatuko dena.\ndeia.eus - Jueves, 31 de Mayo de 2018 - Actualizado a las 13:54h.\nBILBO. Ekainaren 15eko (ostirala) eta 16ko (larunbata) 21:30etik 01:30era bitartean, Bilbok bere urte-eguna ospatuko du, eta bilbotarrak ez ezik Bilbora hurbiltzen diren guztiak ere gonbidatuta daude Bilbao 700 Fundazioak Bilboko Udalaren laguntzarekin antolatutako bi gau berezi horiek ospatzera.Antzerkia, musika, bideo mapping-ak, argi eta soinu ikuskizunak eta esperientzia sentsorialak… hori guztia gozatu ahal izango dute Bilbora datozenek, zentzumen guztiak erne-erne izatea eskatuko duen ibilbide plazergarri batean barrena.GAU ZURIA ekitaldiaren bi gau horietan astia izango dugu ehun urte bete dituzten Euskaltzaindia eta Indautxuko eskolak omentzeko beren egoitzetan, eta orobat aukera izango dugu argazkiak egiteko, atseden hartzeko eta solastatzeko, Bilboko Unibertsoraino bidaiatzeko edo Uribitartetik paseatzeko Antzinako Greziatik Bilbora etorritako lanpadoforoekin batera.Txori eta lore ikaragarri handiak, argi konstelazioak eta oihartzun interaktibozko jolasak, txotxongilo erraldoiak… horiek guztiak izango ditugu ikusgai ekainaren 15 eta 16ko gau magikoetan.Horretarako, Bilbao 700 Fundazioak GAU ZURIrako programatu dituen ekitaldi asko erabat interaktiboak dira, argi baitago bi gau horietako protagonista garrantzitsuenetako batzuk bilbotarrak eta kanpotik etorritako bisitariak direla, prest daudenak esperientzia desberdin, berezi eta parte-hartzaile hauek partekatzeko.1. TRANSFIGURAZIOA (GIZAKUNDE ELIZA)Musika klasiko eta garaikidez osatutako argi eta soinu ikuskizun bat, espazioa goitik behera aldatuko duena. Lau zatitan eta lau musika-mugimendutan (introspekzioa, bilaketa, transfigurazioa eta betetasuna) banatutako pieza bat. Orkestrarekin emanaldiak: 22:00, 22:45, 23:30, 00:15 eta 01:00.2. CHILL OUT (MARZANA MOILA)Marzana moila topagune bihurtuko da GAU ZURIAn ekainaren 15 eta 16an instalatuko den Chill Out txokoa ezagutu nahi dutenentzat. Argazkiak egiteko, atseden hartzeko eta solastatzeko txoko bat. Modu bat gauzak komunikatzeko eta elkarrekiko komunikazioa bideratzeko.3. ABESTIZ ETA SOINUZ (SANTIAGO KATEDRALEKO ATARIA)Santiago katedraleko atarian Bilboko lau musika-talde eta abesbatza hauen kontzertuak eskainiko dira: Bilboko Akordeoi Orkestra Sinfonikoa, Bilboko Koral Elkartea, San Antonio Iralabarri Korala eta San Anton Abesbatza. Ostiralean, hilaren 15ean, 21:00etan: Bilboko Akordeoi Orkestra Sinfonikoa Ostiralean, hilaren 15ean, 23:00etan: San Anton Abesbatza Larunbatean, hilaren 16an, 21:00etan: Bilboko Koral Elkartea. Larunbatean, hilaren 16an, 23:00etan: San Antonio Iralabarri Abesbatza.4. BERTSE (EUSKAL MUSEOA)Oraintsu inauguratutako Euskal Museoko klaustro estaliak LA HISTORIA y LA VILLA DE BILBAOk protagonizatutako BERTSE antzerki-ikuskizuna ostatatuko du. Bidaia bat denboran barrena Bilboren idiosinkrasiaren gakoak ezagutzeko, oinarritzat harturik hiriaren sorrera, hazkundea eta garapena, gako batzuk gaur egun eraldaketa-eredu bezala proiektatzen direnak etorkizun paregabe baterantz eta Bilbo 2018ko Europako hiri onena bilakatu dutenak. Emanaldiak bariku eta zapatuan: 22:30, 23:15, 00:00 eta 00:45.5. EGUZKILOREAK (EUSKALTZAINDIAREN EGOITZA. Plaza Barria)Euskaltzaindiak bere mendeurrena ospatzen du, eta karia horretara eguzkilorez apainduko ditu bere balkoiak 1918ko irailaren 5 haren oroigarri, egun horretan egin baitzen Oñatin Eusko Ikaskuntzaren Lehen Kongresua eta hantxe erabaki baitzuen Hizkuntza Atalak organismo bat sortzea euskara ikertu eta zaintzeko.6. BILBO UNIBERTSOA (ARRIAGA PLAZA)Arriaga Plazan kokatuko da Bilbo Unibertsoa, bertakoek nahiz kanpoko bisitatu ahal izango duten planeta-instalazioa. Instalazioa egunez egongo da jarrita eta gauez Holst-en doinuarekin piztu eta argituko da.7. BEYOND (AREATZAKO ESTALPEA)Instalazio honek argi-tunel handi bat bilakatuko du Areatzako estalpea. Espazio horren barnean publikoak argiak sortzen dituen perspektiba eta denbora efektuak nabarituko ditu, tunel batean bidaiatzen ariko balitz bezala.8. LIGHT FACTORY (UDALETXEA)Bilboko Udaletxeko fatxada kolorez jantziko da Adlib Creations etxearen aireko izpi luzez osatutako argi eta diseinu grafikoko ekoizpen batekin. Irudien lagungarri, argien efektuekin programatutako soinu banda bat entzungo da. Musika sorkuntzak soinu efektu urbanoak sortuko ditu gogora ekartzeko hiria, gizakien eta portuko jarduna, eta elektro eta new age musikak.9. LAMPADOPHORES (URIBITARTE)Abandoibarran kalejira argitsu batean ibiliko dira LAMPADOPHOREAK, egitura puzgarri handi batzuk Antzinako Greziako zeremonietan argiak eramaten zituzten lanpadoforoen izena daramatenak. Kalejira Pío Baroja ingurutik La Salveko zubira bitartean egingo da.10. EKAITZ HANDIA (BIZIKIDETASUN PLAZA)Isozaki zabalgunean programatuko den instalazioan --8 metroko diametroko kupula garden bat-- argi eta musika ikuskizun bat eskainiko da, konfetizko ekaitz handi bat irudikatuko duena. Instalaziora sartzen den publikoak esperientzia hori biziko du eta irudituko zaio kristalezko elur-bola horietako baten barruan dagoela.11. TULIPAK (ALBIA LORATEGIAK)Lanpara-tulipezko bodegoi batek apainduko ditu Albia lorategiak. Era guztietako estanpatu eta kolorezko 100dik gora pantaila jarriko dira Abandoko gune horretan.12. PlaZART (ZABALGUNEA)Hainbat arte diziplinatako ikuskizunak Zabalgunen. Musika, dantza eta sormena gainezka duten ikuskizunak eta GAU ZURIAn arituko diren protagonistak. Ostirala, hilak 1521:00 ERAUL 21:20 ELIZARAN+ZEBERIO 21:30 ROJO TELÓN 21:50 BAAKAI Kolektiboa 22:10 Aitor Etxebarria22:40 ERAUL 23:00 Elizaran+Zeberio23:20 ROJO TELÓN 23:40 BAAKAI Kolektiboa 00:00 Aitor EtxebarriaLarunbata, hilak 1621:00 LUMI21:20 ROJO TELÓN21:30 ANEGURIA21:50 DANZA22:10 SONAKAY22:40 LUMI23:00 ROJO TELÓN23:20 ANE GURIA23:30 DANZA00:00 SONAKAY13. TXIO-TXIO (MUTUALIA)Txori bi Mutualiako (Henao, 10) lorategi magikoko zuhaitzetan ohaturik. GAU ZURIAren kolaboratzaile dugu aurtengo edizioan lehen aldiz MUTUALIA. Egokiera honetarako beraizik sortutako formatu handiko bi pieza jarriko dira Bilboko txoko xarmant honetako zuhaitzen adarretan, naturako soinu lasaigarriak entzuteko gauaren isiltasunean.14. OSKARBIA (REKALDE ARETOA)Quim Moya margolari-performer-ak 15 metroko horma-irudi handi bat margotuko du zuzenean Rekalde Areotan eta “izarrezko unibertso“ bat irudikatuko du. Oihaleko izarrak itsasgarri fluoreszente batzuk izango dira, instalaziora doan publikoari banatuko zaizkionak aukera izan dezan pintura kolektibo horretan parte hartzeko.15. FLOWER POWER (MOYUA PLAZA)Moyua Plazak lorontziak estreinatuko ditu. Instalazio honek landare munduaren indar harrigarria erakusten digu. Landareek lore, fruitu eta materia bizi bilakatzen dituzte ura, lurra eta argia, argizko lorategi bat eta giro magiko eta irreal bat sortuz.16. ARGIZKO BIDEA (ERTZILLAKO OINEZKOENTZAKO ALDERDIA)Ertzilla kaleko oinezkoentzako alderdiko farolak kolorez jantziko dira Bilboren urteurrena ospatzeko.17. RIZOMA (AZKUNA ZENTROA)Azkuna Zentroko atrioaren burdinazko zutabeek argi konstelazio bat sostengatuko dute. Iluntasunean argituko diren ehunka soka elkar gurutzatzen dira laino kezkagarri bat sortuz. Konposizio bat erdi eskulturikoa, naturala eta teknologikoa. Tom Dekyevere artista plastiko belgikarrak, mundu osoa kurritu duen eskultura efimerozko sistema baten sortzaileak, egindako lana.18. BALDOSA (INDAUTXU PLAZA)Instalazio interaktibo eta murgiltzailea. 6x6m-ko Bilboko baldosa handi bat da, 40 cm-ko altueran jarria eta perimetroan argitua. Bilboko baldosa handi bat, abestu egiten duena berarekin jolasten baduzu. Zapaldu ezazu!, orduantxe piztuko da eta hasiko da abesten.19. 100 URTEKO KOLOREAK (INDAUTXUKO ESKOLAK)Indautxuko eskolek mende bat betetzen dute eta kolorez jantziko dira urteurren hori ospatzeko. Mapping bat proiektatuko da handi eta txikien jostagarri Ricardo Bastida arkitektoaren eraikin honetan. Has bedi emanaldia!20. ERROTA (CASILDA ITURRIZAR PARKEKO PERGOLA)Laser-argi futuristaz eginiko eszenografia ikusgarria, Casilda Iturrizar parkean jarriko dena eta 3 dimentsioko argi-irudiak sortuko dituena, korridore birtualak eta efektu bolumetrikoak, argi-paleta dibertsifikatu bat eskainiz eta eguzki izpien aberastasun guztia atereaz.21. MUSIKA 110 (BILBOKO ARTE EDERREN MUSEOA)Arte Ederren Museoko bisitariek musika klasikoko zuzeneko emanaldi batez gozatuko dute pinakoteka barruan, GAU ZURIAko doako sarrerarekin.22. IN SILHOUETTE (ARTETXE KONDEAREN ZUMARKALEA)Argi instalazio parte-hartzailea, non ikusleak bere itzalaren proiekzioarekin jolastu dezakeen, inguruko argiaren kolore desberdinen arteko erlazioa esploratuz.23. MAELXTROM (IBERDROLA)Ikuskizun honen arima tresna bakar bat da, artistak berak sortua: ikus-entzunezko muntaia batekin sinkronizatuko hiru bateria, Maelxtromek zuzenean markatutako erritmora mugituko dena. Etorkizuna oraintxe da! (Iberdrolak ekoitzi eta asmatutako ikuskizuna).24. MAGIA TXOKOAK (GUGGENHEIM BILBAO MUSEOA)Ekainaren 16ko gauean, sei azti arituko dira Guggenheim Bilbao Museoaren atrioko txoko eta saio desberdinetan. Argiak eta magia publiko guztientzat elkartuak GAU ZURIAn.25. SPLASH! (DEUSTUKO UNIBERTSITATEKO FATXADA)“Splash” instalazioak elkarrekin konbinatzen ditu argiztapena, bideo mapping-a eta soinua, publikoak parte hartu eta goza dezan. Ausartu zaitez txirrista horretatik modu birtualean murgiltzera Bilboko Itsasadarrean.26. STRATUM (BIZKAIA ARETOA)Stratum oihartzun interaktibozko jolas bat da. Ikusiezina ikusgarri bihurtzen duen obra bat… Esku batek atzemate-interfaze baten gainean egiten dituen atzera-aurrerak espazioan gorpuzten dira argi-geruzen bidez.27. THE UPROOTED (ABANDOIBARRA)Lorontzietan jarritako lore argitsuak Abandoibarraz jabetu dira. Lore horien petaloak plastikozko poltsa birziklatuz eginda daude birziklapenaren garrantzia ikusarazteko. Instalazioak aukera emango dio publikoari murgil egiteko giro koloretsu, irreal eta kasik magiko batean sortutako ingurunean.28. ITSASARGIAK (EVARISTO CHURRUCA MOILA)Hiriko argi publikoko farola errenkadak, galaz jantzita GAU ZURIRAKO. Evaristo Churruca Moilako farolek iragartzen dute iritsi dela GAU ZURIA Bilbora.29. SWING-a ITSAS MUSEOA (RAMON DE LA SOTA MOILA)Zatoz Bilboko Itsasadarra Itsas Museora zure GAU ZURIA berezia izan dadin: bi gau artez eta swing-ez beterik, erakusketez eta dantzez inguraturik.30. BIG DANCERSLau metro altuko txotxongilo erraldoiek animatuko dituzte Alde Zaharreko kaleak koreografiako erritmo eta mugimenduekin sinkronizatutako musika eta argi efektuekin. Four Friends taldeak, Eider Satsaga abeslariarekin, hiru emanaldi eskainiko ditu: 21:30, 22:30 eta 23:30.


31 Mar Inor atzean ez uztea, gure mundua eraldatzea\nPosted at 22:22h in Herritartasun globala\tby\tadmin\nEgunotan hainbat politikariri entzun diegu “ez utzi inor atzean” esaldia ahoskatzen, Garapen Iraunkorrerako 2030 Agendako esaldi enblematikoa eta Covid-19ren pandemiarekin are eta indar handiagoa hartu duena. 2015eko irailean, Nazio Batuen Erakundeko kide diren 193 herrialdeek, Espainia barne, 2030 Agenda hartu zuten pertsona guztien ongizaterako eta planeta zaintzeko esparrutzat. Agendak Garapen Iraunkorreko 17 Helburu ditu, eta horrek globalizazioaren erronka sozialei, ekonomikoei eta ingurumenekoei aurre egiteko nazioarteko konpromisoa dakar, pertsonak, planeta, oparotasuna eta bakea erdigunean jarriz.\nAurrean dugun eta krisi ekonomikoarekin batera datorren osasun-krisiak mundu osoan eragiten digu baina, desberdintasunez betetako mundu honetan, populazio pobreenek jasotzen dute alderik okerrena. Espainian Covid-19 gainditzen dugunean, beste herrialde batzuetan borroka betean egongo dira eta osasun-baliabide gutxiagorekin, lan-prestazio gutxiagorekin eta ur korronterik ez izateagatik eskuak garbitzeko aukera gutxiagorekin. Ezin ditugu “atzean utzi”.\nEgun hauetan “normaltasunera itzuli” esaldia ere entzuten dugu eta, esaldi horren ordez, aipatutako Agenda 2030eko leloan jarri nahi dugu indarra, “Gure mundua eraldatu” dioen leloan. Ezin gara itzuli biodibertsitatea suntsitzen duen eta berotze globala eragiten duen ekoizpen- eta kontsumo-eredu batera, ezin gara itzuli merkatua erdigunean jartzen duen eredu batera, ezin gara itzuli osasuna, hezkuntza ondasun publiko gisa defendatzen ez duen eredu indibidualista batera, ezin gara itzuli giza eskubideak egunero urratuta ikusten diren eredu batera, ezin gara itzuli emakumeek, emakume izate hutsagatik, diskriminazioa eta indarkeria jasaten duten eredu batera.\n“Gure mundua eraldatzea” da Garapen Iraunkorreko 2030 Agendaren leloa, eta bat egiten du Herritartasun Globalerako Hezkuntza Komunitateen Transforma Sare gisa dugun konpromisoarekin. Orain, inoiz baino gehiago, herritartasun global kritikoa, arduratsua eta konprometitua sustatzen jarraitzea dagokigu, maila pertsonalean zein kolektiboan, tokiko eta munduko errealitatearen eraldaketarekin, azken finean mundu justuagoa, bidezkoagoa eta aniztasunarekin eta ingurumenarekin arduratsuagoa izango dena eraikitzeko, pertsona guztioi libreki eta egoki garatzeko aukera emango diguna.\nEskerrik asko Transforma Sareko kide izateagatik.


Manifestazio bat Serekaniye (Ras al-Ain) hirian, atzo, Turkiaren inbasio mehatxuaren aurka. AZAV EVDIKE Tamaina handiagoan ikusi\nSerekaniye hirian (Ras al-Ain, arabieraz) milaka pertsona atera ziren kalera atzo. Asko goizean goiz iritsi ziren ekialdeko Jazira kantonamendu osotik. Goizeko bostetan zabaldu zen zurrumurrua, EI Estatu Islamikoaren aurkako nazioarteko koalizioko soldadu estatubatuarrek Turkiako mugako kontrol postuak utzi zituztela. Serekaniye bitan zatitutako hiria da: hegoaldea Siriako Kurdistanen dago —Rojavan, mendebaldean—; eta iparraldea, berriz, Turkiako Kurdistanen —Bakurren, iparraldean—. «Amerikarrak joan dira», baieztatu zion BERRIAri Azav Evdikek, Serekaniyeko Banos zinema elkarteko kideak. Etxe Zuriak herenegun emandako aginduari jarraikiz, AEBetako tropek bakarrik utzi dituzte SDF Siriako Indar Demokratikoak aliatuak, eta Turkia prest dago orain inbasiorako mehatxua betetzeko. Erresistentziarako deia egin dute kurduek. «Gure lurra defendatzeko prest gaude», adierazi du SDFk.\nSDFren buruzagitzak atzo adierazi zuen Turkiak egiteko asmoa duen operazio militarrak «eragin negatibo inportantea» izango duela EIren aurka 2014az geroztik abian duen borrokan. «Azken urteotan lortu den egonkortasun guztia suntsituko du». Hainbat etniatako miliziek osatzen dute SDF, baina indar nagusia dira kurduen YPG Herriaren Babes Unitateak. Koalizio militarraren arabera, atzo han nabaritu ziren AEBen erabakiaren lehen «eragin negatiboak». «EIko kideen senideen kanpamentuetatik hainbat zaindari atera behar izan ditugu Turkiaren berehalako erasoari erantzun ahal izateko».\nSDFk iragan martxoan kendu zion EIri kontrolpean zuen azken lurraldea, eta, ordutik, muturreko talde islamista sunitako milaka kide eta horien senideak atxikiak ditu kanpamentuetan. Europarrak eta ipar amerikarrak dira asko, eta SDFk jatorrizko herrialdeei eskatu die haietaz arduratzeko, baina ez du baiezkorik jaso oraingoz.\nTrumpek atzo egintzat jo zuen Turkiak Rojava inbadituko duela, eta, ohi duen moduan eta estiloan, Twitter sare sozialean idatzitako mezu batzuen bidez eman zituen azalpenak. «Gerra absurdo eta amaiezin hauetatik ateratzeko aukeratu ninduten, non gure militarren funtzioa polizia lanak egitea izan den AEBak maite ere ez dituzten jendeen mesedetan».\nMinutu batzuk geroago idatzitako beste txio kate batean, berriz, irudikatu nahi izan zuen Turkiari ez diola eman edozer egiteko baimena. «Lehendik garbi esan izan dudan bezala, eta berresteko bakarrik, Turkiak zer edo zer egiten badu nire jakinduria handi eta paregabearen arabera gehiegizkoa dena, erabat suntsituko dut Turkiaren ekonomia —lehen ere hala egin izan dut!—», idatzi zuen, Turkiako liraren balio galeraren aferari erreferentzia eginez, AEBek Turkiako ekonomiari presio egin baitzioten apaiz protestante baten espetxeratzeak sortutako liskar diplomatiko baten ondoren.\nFerda Cetin kazetariaren ustez, AEBen erabakia ez da Turkiaren presioen ondorio, haren helburu estrategikoaren parte baizik. «Sirian duen presentzia sendotu nahi du, baina, aldi berean, kurduek Siriako beste herriekin eraiki duten sistema konfederal demokratikoa oztopatu nahi du, ez dadin alternatiba bat bilakatu», adierazi dio BERRIAri. Siriako gerra hasi eta urtebetera, 2012an, Siriako estatuko indarrak kurduen ia lurralde guztitik erretiratu ziren, eta ordutik sortu duten sistema politiko autonomoa da konfederazio demokratikoa, gaur egun Eufrates ibaiaren ekialde gehienean ezarria dagoena.\n«Gauez sar gaitezke»\nTurkiarentzat, bere segurtasuna mehatxatzen duten «talde terroristak» dira Siriako kurduen miliziak, mugatik iparraldera borroka egiten duen PKK Kurdistango Langileen Alderdiaren adar edo aliatutzat baitauzka. Justifikazio hori hartuta inbaditu zuen iaz Afrin barrutia, Eufrates ibaitik mendebaldera biztanle gehienak kurduak zituen Siriako lurralde bakarra. Recep Tayyip Erdogan Turkiako presidenteak joan den hilean Nazio Batuen Erakundearen Batzar Orokorrean bertan jakinarazi zuenez, Eufrates ibaitik ekialdera ere «segurtasun eremu bat» ezarri nahi dute mugan; hartara, besteak beste, Turkian dauden Siriako hiru milioi errefuxiatu inguru horiek horra bidaltzeko. «Gauez sar gaitezke bat-batean, ezin dugulako onartu erakunde terroristek gure herrialdeari egiten dioten mehatxua», esan zuen atzo Erdoganek.\nNazioartetik egin diren mezu gehienak Turkiari neurritasuna eskatzera mugatu dira, eta egoerarengatik kezka orokor bat agertzera. Errusiak, Siriako Gobernuaren aliatuak, Siriaren «lurralde osotasuna» errespetatzeko eskatu dio; Europako Batasunak, «Turkiaren kezkak» ulertzen dituen arren, esan du ez dagoela «irtenbide militarrik», eta NBEk, berriz, «desplazamendu gehiago» ez sortzeko eskatu du. Bi milioi pertsona inguru bizi dira Turkiak inbaditu nahi duen lurraldean; horietako %75, kurduak.


21. Korrika: Garesetik Gasteizera, euskarari 'klika' egitera - Lea-Artibai eta Mutrikuko Hitza : Lea-Artibai eta Mutrikuko Hitza\n21. Korrika: Garesetik Gasteizera, euskarari 'klika' egitera\nIlusioa, lana, kemena, magia, alaitasuna, emozioa, batasuna… berba asko batzen ditu Korrikak. 21.era ere ailegatu da, eta apirilaren 4an Nafarroako Gares herrian hasi eta apirilaren 24an Gasteizera heldu arte, Euskal Herriko bazterrak zeharkatuko ditu 21. Korrikak, Klika lelopean. Pausoz pauso, irribarrea ezpainetan duten herritarren ilusioagaz beteta helduko da lekukoak gordetzen duen mezua amaiera ekitaldira.\nBeste behin, sekretuz eta misterioz beterik dator euskaltzaleen biurteko hitzordu berezienetakoa. Azaroaren hasieran argitu zuten leloa eta omendua Txillardegi izango zela, eta atzo jakitera eman zuten kanta. Klika KORRIKA 2019 izenburupean sortu du Fermin Muguruzak (abestiaren eta bideokliparen zuzendari artistikoa da). Elkarlana, errespetua eta transmisioa bezalako mezuak zabaldu nahi dituzte abestiagaz.\n[20. KORRIKA Lea-Artibain eta Mutrikun: BIDEOA+ARGAZKIAK]\nMad Muasel, La Furia eta Muguruza bera dira interpreteak, eta musika, berriz, Kataluniako Chalart58 eta Muguruzak berak sortu dute elkarlanean. Abesti indartsu eta berritzaile modura aurkeztu zuten atzo. Trap, dancehall eta hip-hop doinuak eta euskal tradiziokoak nahastu dituzte. Asier Amondo Korrikaren arduradunaren berbetan, AEKren eta Korrikaren “filosofiari jarraiki”, talde lana lehenetsi dute lan horretan, aurreko Korrikaren kantagaz egin zuten moduan. Bideokliparen grabazioa ere horren adibide da; izan ere, 100 lagunek parte hartu dute. Amondok nabarmendu duenez, bi mundu irudikatu dituzte kantan, “talka adeitsuan”. Euskaraldia bete-betean dela aurkeztu dute 21. Korrikaren abestia, eta Korrikaren arduradunak ez dio izkin egin gaiari: “Ferminek Klika egin zuen bere garaian, eta Belarriprest izatetik Ahobizi izateko jauzia egin zuen. Horrek eta bere esperientziak bultzatu gintuen beragaz harremanetan jartzera eta abesti honen enkargua egitera”. Ibilbidea, abenduan. Ibilbide zehatza jakiteko apur bat itxaron beharko da oraindik. Izan ere, abenduan emango dute ibilbidearen berri, eta orduan argituko da Mutrikutik eta Busturialdeko herrietatik zein egunetan eta ordutan pasatuko den.\nAlabaina, apirileko hitzordua ailegatu aurretik, AEKri eta Korrikari ekarpena egiteko modu asko egongo dira. Esate baterako, Korrika Laguntzailea martxan dago. 12 euroren truke, Korrika Laguntzailea izatea zehazten duen pina jaso, eta horren truke hamaika abantaila eta deskontu eskaintzen ditu zenbait merkataritza eta ostalaritza lekutan. AEKren euskaltegietan eskatu daitezke pina, txartela eta katalogoa. Era berean, nahi izanez gero, Internet bidez ere egin daiteke eskaria. Halaber, negozioren bat dutenek katalogoan sartzeko aukera eskaintzen dute webgunearen bidez ere. “Gure euskaltegietan Korrika Laguntzaile egiteko aukera ematen dugu, eta Durangoko Azokan AEKren postuan ere aukera egongo da”.\n20. Korrika, Lekeition.\nIazko azaroan zendu zen Julen Kaltzada, 20. Korrikan; bera da ekimena abiaratu zuenetariko bat.\nKorrikaren arropak ere dagoeneko Euskaltegietan dituzte herritarren eskura. Kamisetak, sudaderak, biserak, lepokoa eta, esaterako, lekukoa irudikatzen duen giltzatakoa erosteko aukera daukate herritarrek. Horrez gain, webgunearen bidez ere eskuratu daitezke. Korrika dendak ere jartzen dituzte. Korrika dendak ere jartzen dituzte herrietan, eta Markina-Xemeingoa (Erdiko Kalea, 2) zabalik dago; astelehenetan eta barikuetan, 18:00etatik 19:30era bitartean, eta eguenetan eta zapatuetan, 11:00etatik 13:00etara. Bestalde, otsailaren hasieratik, herriz herri Korrika Batzordeak martxan ipiniko dituzte. Hainbat herritan sortzen dituzte aipatu batzordeak, eta oraindik goiz den arren, bi eskualdeko arduradunek esan dutenez, oraingoan ere horrela izatea espero dute.\nOtsailean eta martxoan Korrika Kulturala egingo dute. Bi urtetik behin ekimen hori egiteko duten eskualdeko eragile eta elkarteen laguntza ezinbestekoa dela azpimarratu dute AEK-ko kideek; asko eskertzen dute lekuan lekuko taldeen ekarpena. Beste behin, han eta hemen agenda kultural anitza egiten ahaleginduko dira, gustu guztien gozamenerako. Materiala jaso eta banatu, kilometroak saldu, banatu eta markatu, Korrika berotzeko aurreko ekitaldiak, aurkezpenak… Apirila heldu bitartean askotariko lana daukate aurretik hango eta hemengo arduradunek. Ohi legez, nekea eta ardurak pilatu arren, gogotsu ekingo diote lanari, dena beharrezkoa baita euskarak behar duen abiadura hartzeko. HONEKIN LOTUTA:\n20. KORRIKA: BIDEOA eta ARGAZKI GALERIAK, HERRIZ HERRI\nErlazionatutako edukia20. Korrika indartsu igaro da Lea-Artibai eta Mutrikutik


AFA-DFA - Bihar hasiko dira Ondarearen Europako Jardunaldiak\nCurrent: Bihar hasiko dira Ondarearen Europako Jardunaldiak\nBihar hasiko dira Ondarearen Europako Jardunaldiak\n“Artea eta aisialdia” izango dute goiburu, eta 10 jarduera baino gehiago egingo dira lurraldean zehar\nGasteiz, 2019ko urriaren 04a.- Bihar, urriak 5, hasiko dira Ondarearen Europako Jardunaldiak. Aldundiak hirugarren urtez bat egingo du Europako Kontseiluaren ekimen honekin, herritarren artean ondarea, batez ere kultura ondarea, hedatzeko.\nAurten “Artea eta aisialdia” goiburua aukeratu da xede batekin, eta da nabarmentzea ondareak eta arteak aisialdi iturri gisa dauzkaten askotariko alderdiak; izan ere, gizakiari bere egunerako bizitzatik ihes egiteko aukera ematen diote, bai eta kulturaren zati bat bereganatzekoa ere, egile, jakitun, babesle eta protagonista bihurtuz. Edizio honetan, ondarearekin loturiko aisialdiaren osagai ukigarri eta ukiezinak aztertuko dira.\nHoriek horrela, urrian zehar hamar jarduera baino gehiago egingo dira lurralde guztian zehar. Lehengoa, bihar, urriak 5, hasiko da, 12:00etan, Zalduondoko Lazarraga Kultura Zentroan, “Arabako Landa Inauteriak” izenburuarekin, eta hilaren 27an amaituko dira Añanan, Gatz Haraneko bisita gidatu batekin.


Astelehena, 2007.eko irailak 17\nKlima aldaketaren aurkako estrategi eta ekintza plana onartu dute 2008-2012 aldirako\nGobernuak klima aldaketaren aurkako Nafarroako estrategi eta ekintza plana egitea erabaki du 2008-2012 aldirako.\n40.539 euroko diru-laguntza baimendu da Etxalarreko ubidean arrain-eskailera bat birmoldatzeko\nGobernuak erabaki du 40.539 euroko diru-laguntza esleitzea energia elektrikoa sortzen duen Reysalde SL sozietateari, Etxalarreko arrain-eskailera bat birmolda dezan. Xedea da ibaia irazkor egitea, eta uretako ekosisteman dauden arrain-hazkuntzako espezien migrazio lekualdaketak erraztea.\n2008rako 120.000 euroko gastua egiteko baimena eman dute nekazari gazteei lehen instalazioak ezartzen laguntzeko\n300.000 euroko gastua onartu da "La tierra te sea leve. Arqueología de la muerte en Navarra" erakusketarako\nNafarroako Gobernuak 300.000 euroko gastua egiteko baimena eman du datorren urriaren 25etik datorren urteko martxoaren 30 arte, "La tierra te sea leve. Arqueología de la muerte en Navarra" erakusketa egiteko Nafarroako Museoan. Ondorengo banaketa egingo da: 140.000 euro 2007. urtean, eta 160.000 euro 2008an.\n2007ko irailaren 17ko Gobernu Bilkura\nMiguel Sanz Sesma presidentea buru zuelarik, Nafarroako Gobernuak ohiko bilkura egin du gaur. Bertan onetsi diren gaiak kontsultatu nahi izanez gero, ondoko artxiboa deskargatzen ahal duzu.\n10.200.000 euroko gastua egiteko baimena eman dute Nazioarteko Garapenerako Lankidetza programei diru-laguntzak emateko deialdia egiteko\nNafarroako Gobernuak hartutako erabaki baten arabera, 10.200.00 euroko gastua egiteko baimena eman du Nazioarteko Garapenerako Lankidetza programei diru-laguntzak emateko deialdia egiteko.